లక్ష్మి కాలువ

లక్ష్మి కాలువ అనేది తెలంగాణ రాష్ట్రం నిజామాబాదు జిల్లాలోని ఒక నీటి పారుదల కాలువ.

ఆయకట్టు 
నిజామాబాదు జిల్లాలోని బాల్కొండ, మెండోర, ముప్కాల్‌, వేల్పూర్‌, మోర్తాడ్‌, కమ్మర్‌పల్లి మండలాలకు చెందిన పలు గ్రామాలలోని 25,763 ఎకరాల వ్యవసాయ భూములకు ఈ లక్ష్మి కాలువ ద్వారా సాగునీరు అందుతోంది.

కాలువ వివరాలు 
శ్రీరాంసాగర్ జలాశయం నుండి నిజామాబాద్ జిల్లాకు సాగునీరు అందించేందుకు దాదాపు 40 సంవత్సరాల క్రితం ఈ కాలువ తవ్వబడింది. నిజామాబాద్ జిల్లాలోని ఏకైక కాలువ ఇది. బాల్కొండ నియోజకవర్గం పరిధిలో ఉన్న లక్ష్మి కాలువ పొడవు 4 కిలో మీటర్లు కాగా దీనికి నాలుగు డిస్ట్రిబ్యూటరీలు ఉన్నాయి.

సాగునీటి తరలింపు 
బాల్కొండ నియోజకవర్గంలోని కొత్తపల్లి వరకు ప్రధాన కాల్వగా, అక్కడి నుంచి చిన్న, చిన్న కాల్వల ద్వారా మిగతా గ్రామాల్లోని పంటలకు సాగునీరును తరలిస్తున్నారు. 14.12 క్యూమెక్స్ (500 క్యూసెక్కులు) హెడ్ డిశ్చార్జితో ఈ కాలువ ద్వారా వివిధ మండలాల్లోని 63 చెరువులు తాగు, సాగునీటి కోసం నింపబడ్డాయి.

మూలాలు 

నిజామాబాదు జిల్లా
తెలంగాణ జలాశయాలు